Reyndar er vinnusvæðið heldur óvenjulegt þar sem stúlkan saumar uppi í rúmi . Bekkjarbræður þessarar stúlku hafa væntanlega ekki þurft að skila sama verkefni því að á þessum tíma , árið 1973 , var handavinnukennsla enn kynbundin á Íslandi . Strákar fóru í smíði , en stelpur í handavinnu allt til ársins 1977 þegar sá háttur var afnuminn og handavinnan fékk ný heiti eins handmennt og síðar textílmennt . Guðríður Þórðardóttir 10 ára liggur veik uppi í rúmi , en oft var það þannig að börn voru háttuð ofan í rúm í veikindum og látin liggja . Guðríður er að hjálpa vinkonu sinni , Gyðu Júlíusdóttur , með handavinnu . [ 1 ] Það er ekki oft sem gefast tækifæri til að skyggnast inn í barnaherbergi fortíðarinnar , hvað þá að sjá barn háttað niður í rúm . Þar má segja að áhugaljósmyndarinn komist yfir þröskuld sem atvinnuljósmyndarinn kemst ekki . Fólk þarf að vera náið til þess fá að taka slíka mynd og þar bætir áhugaljósmyndunin miklu við hvað varðar myndefni frá fyrri tímum . Þau leikföng , sem sjást á myndinni , eru hefðbundin fyrir fyrri hluta sjötta áratugar síðustu aldar . Uppblásinn Andrés önd með bláan fisk í hönd liggur við hlið Guðríðar . Á tekkhillu yfir höfðagafli er brúðum stillt upp , tvær þeirra eru enn í kössum sínum . Tvær litlar jólasveinastyttur standa hvor sínum megin á hillunni . Vinstra megin við þær er lesefni , m.a. bók sem heitir Perlur 7 og Snúður og Sælda . Á veggnum vegg hangir útsaumsmynd af þremur kettlingum . Flöskur með naglalakki sjást í gluggakistunni . Lengst til hægri sést borð sem Gyða styður olnboganum á . Það er klætt með plastdúk sem skreyttur er blómum . Ofan á því virðist vera efni til saumaskapar , útsaumsbönd og jafi . Einbeitnin skín úr svipnum á vinkonunum og Guðríður lætur veikindin ekki aftra sér í að leggja vinkonu sinni lið . [ 1 ] Viðtal við Svanfríði Þórðardóttur 9.12.2015 .